b'\n_START_ARTICLE_\nAIESEC\n_START_PARAGRAPH_\nAIESEC (Association Internationale des \xc3\x89tudiants en Sciences \xc3\x89conomiques et Commerciales akronimas) yra tarptautin\xc4\x97, ne pelno siekianti, nepolitin\xc4\x97, jaunimo valdoma organizacija pasaulyje. Ji save apibr\xc4\x97\xc5\xbeia \xe2\x80\x9etarptautinis tinklas jauniems \xc5\xbemon\xc4\x97ms, siekiantiems atrasti ir vystyti savo lyderyst\xc4\x97s potencial\xc4\x85 bei \xc4\xafg\xc5\xabd\xc5\xbeius per tarptautines sta\xc5\xbeuo\xc4\x8di\xc5\xb3 ir savanoryst\xc4\x97s galimybes, taip prisidedant prie sav\xc5\xb3 valstybi\xc5\xb3 ir visuomeni\xc5\xb3 vystymosi\xe2\x80\x9c._NEWLINE_Tarptautin\xc4\x97 AIESEC centrin\xc4\x97 b\xc5\xabstin\xc4\x97 \xc5\xa1iuo metu yra Montrealyje (Kanada). \xc5\xa0is jaunimo tinklas 2019\xc2\xa0m. sausio duomenimis apima 33,238 jaunimo i\xc5\xa1 124 \xc5\xa1ali\xc5\xb3 ir teritorij\xc5\xb3 ir \xc4\xafvykdo ma\xc5\xbedaug 40,000 main\xc5\xb3 kiekvienais metais._NEWLINE_AIESEC Vizija - Taikos ir \xc5\xbemonijos potencialo i\xc5\xa1pildymas per lyderyst\xc4\x99 organizuojant ir dalyvaujant tarptautiniuose kult\xc5\xabriniuose mainuose. AIESEC lyderyst\xc4\x99 \xc4\xafvardija per keturias lyderyst\xc4\x97s savybes: sav\xc4\x99s supratimas, kit\xc5\xb3 \xc4\xafkv\xc4\x97pimas, problem\xc5\xb3 sprendimas ir pasaulio suvokimas._NEWLINE_Organizacijos pagrindin\xc4\x97 veikla - tarptautini\xc5\xb3 sta\xc5\xbeuo\xc4\x8di\xc5\xb3 program\xc5\xb3 organizavimas. J\xc5\xb3 esm\xc4\x97 \xe2\x80\x93 lyderyst\xc4\x97s ir visuomen\xc4\x97s tobulinimas, vykdant kult\xc5\xabrinius mainus tarp valstybi\xc5\xb3. Jauni asmenys vyksta \xc4\xaf kitas \xc5\xa1alis dirbti ar savanoriauti \xc4\xafmon\xc4\x97se, startuoliuose, nevyriausybin\xc4\x97se organizacijose ar mokyklose tobulinant lyderyst\xc4\x99 ir darant teigiam\xc4\x85 poveik\xc4\xaf visuomenei. Remdamiesi \xc5\xa1iomis programomis, Lietuvoje taip pat vykdomi \xc4\xafvairius socialiniai projektai, padedama \xc4\xafmon\xc4\x97ms stiprinti savo veikl\xc4\x85 bei ugdyti j\xc5\xb3 personal\xc4\x85.\n_START_SECTION_\nAIESEC istorija\n_START_PARAGRAPH_\nId\xc4\x97ja apie toki\xc4\x85 organizacij\xc4\x85 gim\xc4\x97 1930 metais, kai mokyklos, specializuojan\xc4\x8dios verslo srityje, apsikeit\xc4\x97 informacija apie savo studij\xc5\xb3 kryptis. 1930-\xc5\xb3j\xc5\xb3 pabaigoje jau buvo prad\xc4\x97tos vykdyti sta\xc5\xbeuo\xc4\x8di\xc5\xb3 programos tarp \xc5\xa1ali\xc5\xb3, j\xc5\xb3 pa\xc4\x8di\xc5\xb3 iniciatyva, ir tai tapo stabilia ir stipria j\xc4\x97ga prie\xc5\xa1 Antr\xc4\x85j\xc4\xaf pasaulin\xc4\xaf kar\xc4\x85. Neformali veikla \xe2\x80\x9epad\xc4\x97ti vystyti draugi\xc5\xa1kus santykius tarp \xc5\xa1ali\xc5\xb3 nari\xc5\xb3\xe2\x80\x9c prasid\xc4\x97jo 1946\xc2\xa0m. AIESEC oficialiai \xc4\xafkurtas buvo 1948\xc2\xa0m. drauge su 7 \xc5\xa1alimis: Danija, \xc5\xa0vedija, Suomija, Pranc\xc5\xabzija, Nyderlandais, Norvegija ir Belgija.'